ATP Metz
ATP Metz ili Moselle Open profesionalni je muški teniski turnir iz kategorije ATP 250 (pobjednik dobija 250 bodova na ATP-ovoj rang-listi). Igra se u dvorani Les Arènes u Metzu na tvrdoj podlozi. Od 2003. održava se svake godine, a prije toga je održavan sporadično. Od 1980. do 1989. bio je dio serije Grand Prix. Jedan je od četiri turnira iz serije ATP 250 koji se organizira u Francuskoj; ostala tri su ATP Marseille i ATP Montpellier te Lyon Open.